[{"text_idx": "#000001", "text": "Turism on ala, kus kogu aeg toimub miskit uut ja huvitavat. Turismiinimestele algab aasta turismimessidel osavo\u0303tuga, nii ka sel aastal oli Peipsimaa Turism ja Sibulatee koos Lo\u0303una- Eesti maakondadega tutvustamas 2020. aasta tegevusi ja uusi plaane."}, {"text_idx": "#000002", "text": "Esimene mess,Adventure 2020 toimus 24.-26. jaanuaril Vilniuses, kus Peipsimaa esindajad tutvustasid Peipsimaa turismivo\u0303imalusi ning sihtpunkte suheldes personaalselt ku\u0308lastajatega. Messil esindasid Peipsimaad: Peipsimaa Turism, Sibulatee ning Iisaku Kihelkonna Muuseum.\nKu\u0308lastajatele olid degusteerimiseks Alatskivi mo\u0303isamaitsete veinid ja Kadrina mo\u0303isa kodukootud leib. Leedu messi ku\u0308lastajad olid ku\u0308ll Eestis ka\u0308inud, kuid peamisteks ku\u0308lastuskohtadeks olid Pa\u0308rnumaa, saared ja Tallinn. Samuti olid nad Peipsimaa olemusest teadlikud kuid piirkonnaga tutvuma polnud veel jo\u0303utud. Peamiseks huviallikaks Peipsimaal tundus neile suitsukala ja kalapu\u0308u\u0308k."}, {"text_idx": "#000003", "text": "Balttour 2020 toimus 31.01.-02.02. Riias, kus tutvustati Peipsimaad la\u0308bi maitsete ning huvitavate su\u0308ndmuste. Ka Riia messil pakuti degusteerimiseks Alatskivi mo\u0303isa veine ja Kadrina mo\u0303isa imemaitsvat leiba. Kui Leedu ku\u0308lastajatest teadsid Peipsimaad ka\u0308puta\u0308is siis La\u0308ti ku\u0308lastajad olid Peipsimaast va\u0308gagi teadlikud ning meeleldi ammutasid uudiseid piirkonna kohta. Oli neid ku\u0308lastajaid, kes olid eelneval aastal saanud degusteerida ja kaasa osta OU\u0308 Latikas punases ja valges marinaadis koha ning otsisid Peipsimaa u\u0308les juba ainuu\u0308ksi sellepa\u0308rast, et rikastada taaskord oma maitsemeeli. Sel aastal na\u0308itasid Peipsimaa piirkonna vastu huvi u\u0308les rohkem reisikorraldajad ning nendega sai so\u0303lmitud kokkuleppeid."}, {"text_idx": "#000005", "text": "Turismimessidel osalemise tulemusel vo\u0303ime to\u0303deda, et Peipsimaa on vaikselt jo\u0303udmas iga Baltiriigi ku\u0308lastaja teadvusesse oma rikkalike maitseelamuste, eripa\u0308rase kultuuriga ja kauni loodusega."}, {"text_idx": "#000006", "text": "Kui oled korraldamas Peipsi piirkonnas mo\u0303nda u\u0308ritust (laata, kontserti, seminari, vms), anna meile sellest teada, et saaksime lisada selle enda u\u0308rituste kalendrisse."}]